amursvale
Store norske leksikon,Biologi,Dyreriket,Ryggstrengdyr,Virveldyr,Fugler,Spurvefugler,Svalefamilien,Cecropis
Amursvale er en fugleart i svalefamilien. Den er 16-17 centimeter og ligner låvesvale, men har rustrød overgump (oversiden av ryggen foran stjerten) og lysere hode og strupe. Hunnen er svært lik hannen, men har kortere stjert.
Utbredelse Amursvalen foretrekker åpne områder i åssider, fjelltrakter, dalbunner, klipper, kulturlandskap og landsbyer. Arten er utbredt fra Sør-Europa østover til Japan, samt i Afrika. Sørlige bestander er stort sett standfugler, mens nordlige bestander overvintrer i Afrika, Sørøst-Asia og Australia. Arten er til og med 2019 observert 109 ganger i Norge, 53 av disse fra og med 2010. De fleste funn fra Norge er fra perioden april-juli. Les mer i Store norske leksikon svaler (svalefamilien) Eksterne lenker BirdID: Faktaside om amursvale  Funn i Norge – Norsk Ornitologisk Forening